In nomine Verbi incarnati. Ego David dono Deo et sanctis apostolis ejus Petro et Paulo, et ad locum Cluniacum, pro remedio animæ meæ et omnium parentum meorum, quandam terram in villa Varenco, de omni conquisitione quam ego adquisivi in ipsa villa quartam partem, totum dono Deo et Sancto Petro, hoc est campi, vineæ et prata, cum omnibus appendiciis suis, excepto quod ego donavi filiæ meæ Ingellindi. S. David, qui fieri et firmare jussit. S. Bernardi. S. Duranni, filii ejus. S. Johannis. S. Bernoyni.